b"\n_START_ARTICLE_\nSafita\n_START_SECTION_\nHistoria\n_START_PARAGRAPH_\nNykyinen Safita on muodostunut keskiaikaisen linnan ymp\xc3\xa4rille. Linnan rakennuttivat temppeliherrat 1100-luvulla Jabal Ansariyyalle ja sen tarkoituksena oli hallita Homsin ja Tripolin v\xc3\xa4list\xc3\xa4 k\xc3\xa4yt\xc3\xa4v\xc3\xa4\xc3\xa4 assasiini ismailiiteilta. Ristiretkel\xc3\xa4iset tunsivat linnan nimill\xc3\xa4 Castrum Album tai Chastel Blanc ja arabit nimell\xc3\xa4 Burj Safita. Blanc Linnan yhteyteen rakennettiin Pyh\xc3\xa4n Mikaelin kappeli, joka muistutti 1100-luvun etel\xc3\xa4ranskalaisia kirkkoja. Kappeli on edelleen paikallisten kristittyjen k\xc3\xa4yt\xc3\xb6ss\xc3\xa4. Linna vaurioitui maanj\xc3\xa4ristyksess\xc3\xa4 vuonna 1201, mutta kappeli s\xc3\xa4ilyi ehj\xc3\xa4n\xc3\xa4. Monet nykyisen Safitan kaupungin rakennukset on rakennettu alun perin linnoitukseen kuuluneista kivist\xc3\xa4._NEWLINE_My\xc3\xb6hemmin kaupunki kuului Osmanien valtakuntaan ja vuonna 1854 sen valloitti paikallinen heimop\xc3\xa4\xc3\xa4llikk\xc3\xb6 Isma'll Bey, joka julisti itsens\xc3\xa4 alueen kuver\xc3\xb6\xc3\xb6riksi. Tilanne johti paikallisten muslimien kapinaan ja Isma'll Bey murhattiin nelisen vuotta my\xc3\xb6hemmin. 1800-luvun lopussa Safita oli yksi Tarusin sancakin kada-aleusita. 1916 kaupungissa oli 2\xc2\xa0500 asukasta ja heist\xc3\xa4 1500 nusaireja ja 850 syyrilalais-ortodoksisia kristittyj\xc3\xa4. Vuonna 1922 Safitasta tuli osa Syyriaan kuulunutta Alaviittivaltioa. 1960-luvulla Safitasta muodostui matkailukohde, jossa harjoitetaan esimerkiksi laskettelua talvisin.\n_START_SECTION_\nV\xc3\xa4est\xc3\xb6\n_START_PARAGRAPH_\nSafitan asukasluku vuonna 2004 oli 20\xc2\xa0301."